Ahmednabi Ahmednabijev
Ahmednabi Omardibirovitš Ahmednabijev (vene keeles Ахмеднаби Омардибирович Ахмеднабиев; 29. detsember 1958 – 9. juuli 2013) oli Venemaa ajakirjanik. Ta oli sõltumatu uudisteväljaande Novoje Delo (tõlkes "Uus Äri") toimetaja asetäitja. 9. juulil 2013 tulistati Ahmednabijevit Venemaal Dagestanis Mahhatškalas Semenderi eeslinnas oma maja ees. Enne ajakirjanikuks saamist õppis Ahmednabi Ahmednabijev meditsiinivaldkonnas. Pärast arsti väljaõpet sai Ahmednabijev kardioloogi kvalifikatsiooni. Enne Dagestani kolimist praktiseeris ta arstina oma sünnikülas Karatas. Kogu oma ajakirjanikukarjääri jooksul sai Ahmednabijev arvukalt tapmisähvardusi. 2012. aasta mais sai ta ähvardava tekstisõnumi pärast Mahhatškalas toimunud meeleavalduse kajastamist, meeleavalduse põhjuseks oli Kizljaris kaks kuud varem toimunud viie inimese mõrv. Ahmednabijev tegi teksti avalikult teatavaks ning palus Vene Föderaalse Julgeolekuteenistuse juhil juhtunut uurida ja leida saatjad.